《茅山书屋为项德懋题》
明代·罗玘

满山生白茅，茅白山亦白。维翁养默惯，分与尘世隔。

拔茅覆山椒，牵萝缉茅壁。面壁梦周孔，冥心契羲画。

茅疏壁缭多，缺月瞰深夕。百年翁骨寒，山鬼夜敲石。

鼻耳真贯穿，诛茅掘遗磶。见磶如见翁，护磶如护璧。

一磶复一柱，吾当陋晋籍。

作者简介：罗玘（1447年-1519年）字景鸣，号圭峰，学者称圭峰先生。江西南城睦安乡磁圭人。成化二十二年（1486年），乡试第一第二年考中进士，被选为庶吉士，授翰林院编修，进侍读。著有《圭峰文集》《续集》《类说》《圭峰奏议》等。